positive: * 注音校对中...<br>原文<br>(唐)元稹<br>连昌宫中满宫竹,岁久无人森似束。<br>又有墙头千叶桃,风动落花红蔌蔌。<br>宫边老翁为余泣,小年进食曾因入。<br>上皇正在望仙楼,太真同凭阑干立。<br>楼上楼前尽珠翠,炫转荧煌照天地。<br>归来如梦复如痴,何暇备言宫里事。<br>初过寒食一百六,店舍无烟宫树绿。<br>夜半月高弦索鸣,贺老琵琶定场屋。<br>力士传呼觅念奴,念奴潜伴诸郎宿。<br>须臾觅得又连催,特敕街中许然烛。<br>春娇满眼睡红绡,掠削云鬟旋装束。<br>飞上九天歌一声,二十五郎吹管逐。<br>逡巡大遍凉州彻,色色龟兹轰录续。<br>李谟擫笛傍宫墙,偷得新翻数般曲。<br>平明大驾发行宫,万人歌舞涂路中。<br>百官队仗避岐薛,杨氏诸姨车斗风。<br>明年十月东都破,御路犹存禄山过。<br>驱令供顿不敢藏,万姓无声泪潜堕。<br>两京定后六七年,却寻家舍行宫前。<br>庄园烧尽有枯井,行宫门闭树宛然。<br>尔后相传六皇帝,不到离宫门久闭。<br>往来年少说长安,玄武楼成花萼废。<br>去年敕使因斫竹,偶值门开暂相逐。<br>荆榛栉比塞池塘,狐兔骄痴缘树木。<br>舞榭欹倾基尚在,文窗窈窕纱犹绿。<br>尘埋粉壁旧花钿,乌啄风筝碎珠玉。<br>上皇偏爱临砌花,依然御榻临阶斜。<br>蛇出燕巢盘斗栱,菌生香案正当衙。<br>寝殿相连端正楼,太真梳洗楼上头。<br>晨光未出帘影黑,至今反挂珊瑚钩。<br>指似傍人因恸哭,却出宫门泪相续。<br>自从此后还闭门,夜夜狐狸上门屋。<br>我闻此语心骨悲,太平谁致乱者谁。<br>翁言野父何分别,耳闻眼见为君说。<br>姚崇宋璟作相公,劝谏上皇言语切。<br>燮理阴阳禾黍丰,调和中外无兵戎。<br>长官清平太守好,拣选皆言由相公。
negative: 连阴漠漠锁春寒,间检新年历日看。<br>节里人言太幽独,休头书喜报平安。<br>山林决计应宜早。藜苋谋生未苦难。<br>归对妻孥真大笑,点鱼元不解缘竿。<br>连蜷雌霓堕晴空,光照书楼卷纸红。<br>天为斯文开瑞应,海南海北一宗工。<br>连环双珥夹晴日,左右生戟气青赤。<br>岂惟兵甲生外夷,百殃之本众乱基。<br>前月黄霾泰山侧,青龙吐火烟光黑。<br>去年御沟流血波,天鼓满空挝海鼍。<br>又看彗星扫空百余丈,彻夜光芒侵斗象。<br>辽东军民半陷胡,天复示变胡为乎。¤<br>连朝急雨相狂风,愁绝枝头入望中。<br>不比来禽与青李,端能炯炯照颜红。<br>连筒接水下横塘,漫祓尘襟引兴长。<br>喜有一枝安静境,閒看九曲泛流觞。<br>凉生客枕秋将老,月上纱窗夜未央。<br>满眼诗材皆可赋,惜哉无计脱官忙。<br>连山尽塞水萦回,山上戍门临水开。珠帘直下一百丈,<br>日暖游鳞自相向。昔人爱险闭层城,今人复爱闲江清。<br>沙洲枫岸无来客,草绿花开山鸟鸣。<br>连科已占十名前,行听鸿胪第一传。<br>我俟合符留劝驾,君能摛藻预兴贤。<br>湘山点化名千佛,郴岭飞升傚九仙。<br>此去琼林天上宴,今朝先赋鹿鸣篇。<br>连朝细读远斋诗,感旧伤今意可知。<br>陶写要凭杯面绿,萧条只益镜中丝。<br>人生未哆乖离恨,君云足宽兄弟思。<br>骥未作官文解印,独嗟和也废吹篪。<br>连朝好语见勤渠,得失从来要一如。<br>公但忘情分定事,天教更读未看书。<br>柳藏窈窕金千缕,月在西南玉一梳。<br>倚熟何妨驻行李,神仙亦复喜楼居。<br>连天芳草雨漫漫,赢得鸥边野水宽。<br>花欲尽时风扑起,柳绵无力护春寒。<br>连理枝头并蒂,同心带上双垂。背灯偷赠语低低。一点浓情先寄。翡翠钗头摘处,鸳鸯枕上醒时。酸甜红颗阿谁知。别是人间滋味。<br>连夕雨盈畴。先为农家做麦秋。更放年头晴甲子,知不。应是天公及尔游。随事与民求。又与随时验乐忧。民气乐时天亦好,休休。为尔簪花插满头。<br>连天沧海抱江洲,节钺东临今几秋。<br>早遣通儒招粤尉,远传片檄到蛮陬。<br>寇当剧处连营破,酋若逋时举族收。<br>万里华夷冯控制,一方文武备咨谋。<br>献俘不用陈兵见,对客频听借箸筹。<br>名将始知今亦有,元勋岂独古难酬。<br>近衔丹诏恩何渥,遥领青宫秩更优。<br>幕卷共瞻新换服,旗